ખેડા જિલ્લામાં પ્રથમ તબક્કામાં ખેડા અને નડિયાદ પ્રાંત વિસ્તારના છ તાલુકામાં ૧૬૫ ગામોમાં આગામી ૨૯ ઓક્ટોબર સુધી એકતાયાત્રા પરિભ્રમણ કરશે. ગામે ગામ સરદાર સાહેબના વિચારોને જનજન સુધી પહોંચાડશે. આ પ્રસંગે દંડક પંકજ દેસાઇએ જણાવ્યુ હતુ કે, સરદાર સાહેબે વેર-વિખેર થતા ભારતને અખંડિત કરવાનુ કામ, અજોડ કૂનેહ, દ્રઢ સંકલ્પ શક્તિ અને ત્વરિત નિર્ણય શક્તિથી કર્યું હતંુ. જેના કારણે જ અખંડ ભારતનું નિર્માણ શક્ય બન્યું છે. આઝાદીની લડતમાં અનેક ચળવળોનું સફળ નેતૃત્વ પુરૂં પાડી સરદારની બિરૂદ મેળવ્યું હતું. આ સરકારે સાહેબને તેમજ નામી અનામી અનેક વીર શહીદોને રાષ્ટ્ર માટે આપેલા બલિદાનોને ખરા અર્થમાં શ્રદ્ધાંજલિ અર્પી છે. આઝાદી પછી દેશનો ખરા અર્થમાં વિકાસ થયો નથી. દેશમાં એકતાને મજબૂત કરવા આ યાત્રાનું આયોજન કરાયું છે. પછાત વર્ગોના કલ્યાણ માટે અનેક લોકો કલ્યાણની અને પછાત વર્ગોની યોજનાઓ અમલમાં મૂકી તેઓ સ્વમાનભેર જીવી શકે તે પરિસ્થિતિનું નિર્માણ કર્યું છે. બાળકનો જન્મ થાય ત્યાંથી મૃત્યુ પર્યંત અનેક યોજનાઓ દ્વારા સરકાર જનજનને મદદરૂપ થઈ રહી છે. આ સ્ટેચ્યુ દ્વારા દેશ-વિદેશના નાગરિકો અહીં આવશે. સરદાર સાહેબનું દેશ માટેનું યોગદાન વિશ્વ સમક્ષ ઉજાગર થશે. દેશને અખંડિત રાખવાના સરદાર સાહેબના પ્રયાસને સૌએ ભેગા મળી આગળ લઈ જવાનો છે.